L'Administració General de l'Estat ha de prohibir la importació o introducció en tot el territori nacional d'espècies o subespècies al·lòctones quan aquestes siguin susceptibles de competir amb les espècies silvestres autòctones, alterar-ne la puresa genètica o els equilibris ecològics.
Queda prohibit l'alliberament no autoritzat d'exemplars d'espècies al·lòctones i autòctones de fauna, o d'animals domèstics, en el medi natural.
L'Administració General de l'Estat ha de prohibir la importació o introducció d'espècies o subespècies al·lòctones quan aquestes siguin susceptibles de competir amb les espècies silvestres autòctones, alterar la seva puresa genètica o els equilibris ecològics.
Les comunitats autònomes han d'adoptar les mesures necessàries per garantir la conservació de la biodiversitat que viu en estat silvestre, atenent preferentment la preservació dels seus hàbitats i establint règims específics de protecció per a les espècies silvestres la situació de les quals així ho requereixi, i les han d'incloure en alguna de les categories esmentades als articles 53 i 55 d'aquesta Llei.
Igualment han d'adoptar les mesures que siguin pertinents perquè la recollida a la natura d'espècimens de les espècies de fauna i flora silvestres d'interès comunitari, que s'enumeren a l'annex VI, així com la gestió de la seva explotació, sigui compatible amb el seu manteniment en un estat de conservació favorable.
Les administracions públiques competents han de prohibir la introducció d'espècies, subespècies o races geogràfiques al·lòctones quan aquestes siguin susceptibles de competir amb les espècies silvestres autòctones i n'alterin la puresa genètica o els equilibris ecològics.
Queda prohibit matar, danyar, molestar o inquietar intencionadament els animals silvestres, sigui quin sigui el mètode utilitzat o la fase del seu cicle biològic.
Aquesta prohibició inclou la retenció dels animals i captura en viu, la destrucció, el dany, la recol·lecció i la retenció dels nius, de les cries o dels ous, aquests últims fins i tot quan estiguin buits, així com la possessió, el transport, el tràfic i el comerç d'exemplars vius o morts o de les seves restes, incloent el comerç exterior.
Per als animals no compresos en cap de les categories definides als articles 53 i 55, aquestes prohibicions no s'apliquen en els supòsits amb regulació específica, en especial en la legislació de forests, caça, agricultura, pesca continental i pesca marítima.
S'ha d'avaluar la conveniència de reintroduir tàxons extingits, però dels quals encara n'hi ha poblacions silvestres o en captivitat, tenint en compte les experiències anteriors i les directrius internacionals en la matèria, i amb la participació i l'audiència pública adequada.
Mentre es realitza aquesta avaluació, les administracions públiques poden adoptar les mesures adequades per garantir la conservació de les àrees potencials per emprendre aquestes reintroduccions.
En el cas d'espècies susceptibles d'estendre's pel territori de diverses comunitats autònomes, el programa de reintroducció ha de ser presentat a la Comissió Estatal per al Patrimoni Natural i la Biodiversitat i aprovat prèviament per la Conferència Sectorial de Medi Ambient.